Հուլիսի 13-ին տրվեց ծրագրի մեկնարկը և սկսվեց հայտադիմումների ընդունումը, որը տևելու է 2 ամիս: Սփյուռքահայ երիտասարդներն իրենց ստարթափ ծրագրերը մինչև սեպտեմբերի 13-ը պետք է ուղարկեն «ներՈւժի» կայք-էջի միջոցով՝ neruzh.am: Ներկայացված ծրագրերն անցնելու են գնահատման փուլ, այնուհետև կատարվելու է մասնակիցների ընտրություն: Ընտրված մասնակիցները հրավիրվելու են Հայաստան՝ մասնակցելու դեկտեմբերի 16-21-ը Դիլիջանի UWC դպրոցում կայանալիք միջոցառմանը: Հաղթող ճանաչված մինչև 10 լավագույն սթարթափերը կֆինանսավորվեն ծրագրի շրջանակներում՝ ստանալով մինչև 15 միլիոն դրամի աջակցություն: